**№10 мектеп-лицейі**

**СЫНЫП САҒАТЫ**

**ТАҚЫРЫБЫ: *«ТІЛ – ЖҰРТТЫҢ ЖАНЫ»***

**СЫНЫП: 6 «Ә»**

**СЫНЫП ЖЕТЕКШІСІ: УТЕБАЕВА К.Ж.**

**Қарағанды 2017**

**Тақырыбы:** Тіл - жұрттың жаны.  
**Мақсаты:** Қызыл тілдің құдіреттілігін, халықтың рухани кәусар бұлағы – көркем сөздің қуатты күшін, мәнін, дәрежесін, байлығын түсіндіру.  
Оқушылардың интеллектуалдық ой - өрісін, білім деңгейін көтеру, танымдық деңгейлерін өрістету, тіл байлығын, өз ойын жеткізуде сөйлеу шеберлігін жетілдіру.  
Жас ұрпақты Отанды сүюге, еліміздің рәміздерін қастерлеуге, туған еліне, жеріне, тіліне, тарихына сүйіспеншілігін арттыруға тәрбиелеу.  
Ұлтжандылыққа, инабаттылыққа, адамгершілікке, патриоттық сезімге баулу, тәрбиелеу.  
  
1 - жүргізуші: Қайырлы күн, қадірлі ұстаздар мен оқушылар! Сіздерді келе жатқан Қазақстан Республикасы халықтарының тілдер мерекесімен құттықтаймыз. Ең алдымен, бұл барша елге ортақ жалпыхалықтық мереке, барлық ұлт өкілдеріне көрсетілетін зор құрмет.  
2 - жүргізуші: 1989жылы 22 қыркүйекте Қазақстан Республикасының Тіл туралы Заңы қабылданды. Қазақ тілі Қазақстан Республикасының мемлекеттік тілі болып табылады.

1-жүргізуші:      Мемлекетіміз тәуелсіздік, ана тіліміз мемлекеттік  мәртебе алып, көптен күткен арманымыз орындалады.  
2-жүргізуші: Ия, әр ұлттың өзіндік ерекшіліктері, салт -дәстүрлері, тіл ерекшілігі болады. Біздің ұлттық тәрбиеміз  ананың сүті, ананың әлдиі, ананың тілінен бастау алады.    
  
1.Армысың ардақты анам - қазақ тілім,  
Бір өзіңнен тараған өнер - білім.  
Құтты болсын, бүгінгі тіл мейрамы  
Жарқын болсын әрқашан келер күнің.  
  
2.Қазақ тілі - өз тілім, ана тілім,  
Абай, Мұхтар сөйлеген дана тілім.  
Қастерлейді ұл - қызың мәңгі сені,  
Болашағым, бақытым, дара тілім.  
  
Қазақ тілім - саялаған нұр бағым,  
Қазақ тілім - анам тілім, ардағым.  
Сен арқылы жетіп жатыр өмірге,  
Жан сырларым, тілегім, бар арманым.  
  
3.Туған тілім — бабам тілі, өз тілім,  
Туған тілім — анам тілі, өз тілім.  
Туған тілім — далам тілі, өз тілім,  
Туған тілім — адам тілі, өз тілім.

4.Тілім менің!  
Тілім үшін мың өліп, тірілді елім,  
Аралыммен, арымен қатар қойып,  
Тілді қорғау- парызым бүгін менің.:

5.Әрбір тілде сөйле әлемде  таң қылып,  
Қазақ тілін білмеу  қандай  заңдылық,  
Өсер балаң байтақ далаң тұрғанда,  
Қазақ тілі жасау  керек мәңгілік.  
Қазақ тілің – Атаң,Анаң,  
Қуат алар Отан да одан.  
Дүниеде ешбір асыл  
Тең келмейді қатар оған.

6.Қуан далам!Қуанатын күн бүгін!  
Серпіп таста,мұңды жүрек түндігін!  
Тіл туралы Заңым енді күшінде,  
Паш еткендей  кескен  жаңа кіндігін!  
Қуан бабам!Қуанатын күн бүгін!  
Халық жауы атандың-ау сол үшін,  
Ғұмырыңды құрбан етіп  жолында ар.  
Қуан анам!Ұстазыңнан сүйініп,  
Сәтіңде көп кеткен кейде түңіліп.  
Ақ сүтіңмен  бойға біткен тіліңді  
Пір тұтамын мен алдыңда иіліп.

7.Қуан балам!Туған тілдің киесі  
Жебер сені болғаныңа иесі.  
Тек мұнымен бітпейтінін ұғып өс,  
Дүниеде тіршіліктің күресі.  
Қуан халқым!Күшіне енді тіл заңы,  
Сүйінші деп ақын ұлың жырлады  
Ел елдігі бағаланар тілімен,  
Сол арқылы құлпырады, гүл бағы.

 1-жүргізуші:  
Туып өскен Торғайдың даласында   
Қайран елі-қазағы санасында,  
Тілі үшін жазықсыз жапа шеккен  
Арысың кім, ойланбай табасың ба?

2-жүгізуші:  
Елім деп,тек алып соққан жүрегі  
Ахметтей ағасына іні еді.  
Қазақ тілін терең зерттеп, танытқан.  
Ғұламаның есімін кім біледі?

«Кім жылдам?»сұрақтар қою.  
1. Әліпбидегі 10 - шы дыбыс қандай дыбыс?(Ж)  
2. Сөз таптары нешеу?(9)  
3. Қосымша нешеге бөлінеді?(2 жұрнақ, жалғау)  
4. Жалқы есімдер қалай жазылады? (Бас әріппен)  
5. Сын есімнің сұрақтары?(қандай? қай?)  
6. Сөздің одан әрі бөлінбейтін, мағыналы бөлігі(түбір)  
7. Ас сөзіне жуық мәндес сөздерді ата(дәм, тамақ)  
8. Кейде дауысты, кейде дауыссыз болатын дыбыс(у)  
9. Жауап алу мақсатымен айтылатын сөйлем?(сұраулы)  
10. Көзқарас қандай сөз?(біріккен)

Мақал – мәтелдер сайысы:  
1-топқа  
1.Тіл тас жарады, тас жармаса ... (бас жарады).  
2.Дәлелсіз сөз ... (желмен тең).  
3.Ине көзінен сынады, ... (шешен сөзінен сынады).  
4.Піл көтермегенді, ... (тіл көтереді).  
5.Сөз тапқанға ... (қолқа жоқ).  
6.Жеті жұрттың тілін біл, (жеті түрлі ілім біл).  
7.Шебердің қолы ортақ, ...(шешеннің қолы ортақ).  
2-топқа  
1.Бал тамған тілден ... (у тамған).  
2.Тауды,тасты жел бұзар, ...(адамзатты сөз бұзар).  
3.Жақсы сөз ... (жарым ырыс).  
4.Жақсы байқап сөйлер, ... (жаман шайқап сөйлер).  
5.Тіл қылыштан ...(өткір).  
6.Ана сүті бой өсіреді, ана тілі ...(ой өсіреді).  
7.Жыланның уы тісінде, адамның уы ...(тілінде).  
   
Қорытынды:

1-жүргізуші:

Тіліміздің тарихы бар  қол жетпес,  
Айтсаң оның  тарихына  сөз жетпес.  
Өткеніне  тіліміздің  көз жүгіртсек,  
Тіліміздің тарихы  бар сан жетпес.  
Тіл деген  қасиетті ұғым екен,  
Қазақ тілі  жырлайтұғын  жырым екен,  
Ұмытпайық  тілімізді  ешқашан.  
Қасиетін сақтайтұғын  сырым екен.  
Тілім саған  әрқашан да бас иемін,  
Бар ғой  сенің  бойында  қасиетің,  
Тіліміз деп  әрқашан мақтан  тұтқан,  
Ұмытпайық  бабалардың өсиетін.

2-жүргізуші:

Мәртебесі  тіліміздің биік екен  
Қазағыма  қазақ тіл  боп енген  екен.  
Тілімізді  ұмытпайық  әрқашан  
Қазақ тіл  боп мәңгілікке  қалған екен.